Joke Bruijs

Johanna Maria (Joke) Bruijs (Rotterdam, 14 jannewaris 1952 - Wassenaar, 16 septimber 2025) wie in Nederlânsk aktrise, sjongster en komediënne.

Biografy
Joke Bruijs komt út in muzikale famylje; heit Kees siet by The Four Dutch Serenaders tegearre mei Johnny Hoes. Yn 1966 kaam se as sjongster by de Rotterdamske popgroep The Spitfires (letter The Nazz hjitten), mar gie dêr by wei yn 1968 mei't se op har 15e yn tsjinst kaam wie by it Vara-dûnsorkest. Se song dêrnei ek foar radio-orkesten lykas de Skymasters en de Ramblers. 

Bruijs stie al rillegau en as sjongster en aktrise yn it teater, ûnder oare yn kabaretfoarstellingen mei Jan Blaaser, Don Quishocking, Mini & Maxi en De Mounties, mei wa't hja ûnder mear yn de klucht Drie in de pan spile. Se spile en song ek yn musicals lykas Kaat Mossel en Mooi Katendrecht. Yn 2005 die Bruijs noch mei André van Duin syn jubileum-teätershow. 

Yn 1970 wie Bruijs dielnimmer oan it Nasjonaal Songfestival 1970 mei it lietsje Okido en waard fjirde.

Joke Bruijs spile tegearre mei har eks-man Gerard Cox yn de rige Vreemde praktijken en yn de searje Toen was geluk heel gewoon fan 1994 oant 2009.

Tusken 2009 en 2011 spile Bruijs mey yn de soapsearje Goede tijden, slechte tijden as Maria de Jong. Maria is de mem fan Rik de Jong (Ferri Somogyi) en Danny de Jong (Jan Kooijman) dy't yn Kanada wennet. Bruijs naam dy rol oer fan aktrise Janine Veeren dy't it personaazje yn 1996 en 1997 fertolke.

Yn oktober 2022 makke Bruijs buorkundich dat se mei pensjoen gie. Se hold op mei sjongen en grutte rollen fanwegen kognitive beheining, mei as gefolch ferjitlikens.Joke Bruijs doet het rustiger aan vanwege geheugenproblemen. Eindhovens Dagblad.nl, 19 april 2023. Rieplachte 19 april 2023. Har lêste grutte rol wie dy fan Pleun yn de romantyske komeedzje Casa Coco.

Yn april 2023 makke Bruijs buorkundich dat se in progressive foarm fan de sykte fan Parkinson hie. Se fertelde se daliks ophold mei har wurksumheden as aktrise en sjongeres. Begjin april 2025 kundige Gerard Cox oan dat de sûnens fan syn eks-frou hurd efterút gie. Yn septimber 2025 ferstoar Bruijs yn de âlderdom fan 73 jier. Zangeres en actrice Joke Bruijs (73) overleden, De Telegraaf, 16 septimber 2025

Underskieding
Yn 2003 krige Joke Bruijs fanwegen har fertsjinsten op it mêd fan kultuer de Erasmusspjelde fan de stêd Rotterdam.

Filmografy
 De Boris En Bram Show(1979 -1980) - Marie
 Drie in de pan (1983) - Roos Uilenburg
 The Bluffers, 2 episoades  (1986) - Blossom/Ginseng (Stim)
 DuckTales (1987-1990) - Swarte Magika (Stim) 
 Drie recht, één averecht (1988) 
 Vreemde praktijken (1989-1992) - Sjaan de Vries
 De Zeemeerman (1996) - Frou Romijn
 Baantjer (2003) - ôfl. De Cock en de moord op de clown: Bianca van het Oever
 Toen was geluk heel gewoon (telefyzjerige) (1994-2009) - Nel Kooiman
 Goede tijden, slechte tijden (2009-2010, 2011) - Maria de Jong  (#2) 
 Sorry, (2012) - Martha
 Toen was geluk heel gewoon (film) (2014) - Nel Kooiman
 Prinses Op De Erwt: een modern sprookje (2016) - Frou Krans
 La Famiglia (2016) - Annie van Voorst-Vliegenthart
 Casa Coco (2022) - Pleun
 The Roast of Famke Louise (2023) - as harsels

Boek
 Ben Valkhoff, Joke Bruijs, swingend door het leven''. Rotterdam: Trichis, 2012

Kategory:Nederlânsk toanielakteur
Kategory:Nederlânsk artyst
Kategory:Nederlânsk kabaretier
Kategory:Nederlânsk telefyzje-akteur
Kategory:Nederlânsk sjonger
Kategory:Nederlânsk musicalakteur
Kategory:Persoan berne yn 1951
Kategory:Persoan stoarn yn 2025